Επεξεργασία προβολής 3D

Βοήθεια Sweet Home 3D > Επεξεργασία προτιμήσεων, τοίχων, επίπλων και προβολής 3D

|  |  | Επεξεργασία προβολής 3D

Επιλέξτε Προβολή 3D > Θέαση από ψηλά ή Προβολή 3D >Εικονική επίσκεψη για εναλλαγή μεταξύ των δύο σημείων θέασης που προτείνονται από την προβολή 3D.
Θέαση από ψηλά | Εικονική επίσκεψη
Όταν είναι επιλεγμένη η Θέαση από ψηλά, η προβολή 3D εμφανίζει την οικία σας σε τρεις διαστάσεις όπως φαίνεται από ψηλά. Σε αυτή την κατάσταση λειτουργίας η μετακίνηση του ποντικιού προς τα αριστερά ή προς τα δεξιά με το αριστερό κουμπί πατημένο περιστρέφει την οικία γύρω από έναν κατακόρυφο άξονα που βρίσκεται στο κέντρο της οικίας, η μετακίνηση του ποντικιού μπρος-πίσω με το αριστερό κουμπί πατημένο περιστρέφει την οικία γύρω από έναν οριζόντιο άξονα, ενώ η περιστροφή του τροχού του ποντικιού μεγεθύνει ή σμικρύνει την τρισδιάστατη προβολή. Όταν είναι επιλεγμένη η Εικονική επίσκεψη, η προβολή 3D εμφανίζει την οικία σας σε τρεις διαστάσεις από την οπτική γωνία εικονικού επισκέπτη. Σε αυτή την κατάσταση λειτουργίας, η μετακίνηση του ποντικιού προς τα αριστερά ή προς τα δεξιά με το αριστερό κουμπί πατημένο περιστρέφει το σώμα του επισκέπτη προς τα αριστερά ή προς τα δεξιά, η μετακίνηση του ποντικιού μπρος-πίσω με το αριστερό κουμπί πατημένο στρέφει το κεφάλι του επισκέπτη προς τα πάνω ή προς τα κάτω, ενώ η περιστροφή του τροχού του ποντικιού κάνει τον επισκέπτη να κινείται προς τα μπρος ή προς τα πίσω. Και στις δύο καταστάσεις λειτουργίας, τα πλήκτρα αριστερού και δεξιού βέλους έχουν το ίδιο αποτέλεσμα όπως οι οι πλευρικές κινήσεις του ποντικιού, τα πλήκτρα page up και page down έχουν το ίδιο αποτέλεσμα όπως οι κινήσεις μπρος-πίσω του ποντικιού, ενώ τα πλήκτρα πάνω και κάτω βέλους έχουν το ίδιο αποτέλεσμα όπως ο τροχός του ποντικιού. Όταν είναι επιλεγμένη η Εικονική επίσκεψη , στο σχέδιο οικίας μπορείτε να δείτε από ψηλά και τον εικονικό επισκέπτη. Η θέση του και η γωνία θέασης ενημερώνονται ταυτόχρονα στο σχέδιο και στην προβολή 3D με κάθε κίνηση του επισκέπτη. Αυτός ο εικονικός επισκέπτης περιβάλλεται από 4 δείκτες.

1. | Ο δείκτης της γωνίας κεφαλιού υποδεικνύει τον ώμο που μπορείτε να σύρετε για να μετακινήσετε το κεφάλι του επισκέπτη προς τα πάνω ή προς τα κάτω.
2. | Ο δείκτης πεδίου θέασης υποδεικνύει την τρέχουσα γωνία θέασης στην προβολή 3D.
3. | Ο δείκτης γωνίας σώματος υποδεικνύει τον ώμο που μπορείτε να σύρετε για να μετακινήσετε το σώμα του επισκέπτη προς τα αριστερά ή προς τα δεξιά.

Όταν ο ενδείκτης θέσης του ποντικιού βρίσκεται πάνω από κάποιον από τους ώμους του επισκέπτη αλλάζει, υποδεικνύοντάς σας ότι μπορείτε να σύρετε και να αφήσετε το σχετικό σημείο για να αλλάξετε τη γωνία του κεφαλιού ή του σώματος του επισκέπτη. Ενώ πατάτε το κουμπί του ποντικιού, μια συμβουλή εργαλείου σας δείχνει την τιμή της γωνίας που επεξεργαστήκατε. Μπορείτε επίσης να αλλάξετε τη θέση του εικονικού επισκέπτη από το σχέδιο οικίας: σύρετε και αφήστε τον ή επιλέξτε τον και πατήστε τα βέλη κατεύθυνσης του πληκτρολογίου. Η θέση του επισκέπτη και οι γωνίες που περιγράφηκαν προηγουμένως μπορούν να οριστούν με ακρίβεια στο παράθυρο του εικονικού επισκέπτη που εμφανίζεται κάνοντας διπλό κλικ στο αντίστοιχο εικονίδιο στο σχέδιο ή επιλέγοντας Προβολή 3D > Επεξεργασία εικονικής επίσκεψης... στο μενού. Αυτό το παράθυρο επιτρέπει επίσης την αλλαγή του εύρους πεδίου του εικονικού επισκέπτη και την ενεργοποίηση αλλάγής της θέσης του εικονικού επισκέπτη σε σχέση με τον επιλεγμένο όροφο,επιτρέποντάς του να τοποθετείται σωστά στον αντίστοιχο όροφο. Τέλος, το Προβολή 3D > Επεξεργασία προβολής 3D... του μενού εμφανίζει το παράθυρο της 3D προβολής το οποίο επιτρέπει την αλλαγή του χρώματος ή της υφής του εδάφους και του ουρανού, της έντασης του φωτός και τη διαφάνεια των τοίχων (και των δαπέδων).

• | Πατήστε το πλήκτρο shift για να επιβραδύνετε το αποτέλεσμα των κινήσεων του ποντικιού και του τροχού του ποντικιού στην προβολή 3D.
• | Τα πλήκτρα W, S, A και D έχουν το ίδιο αποτέλεσμα στην προβολή 3D όπως τα πλήκτρα βέλους κατεύθυνσης του πληκτρολογίου (πάνω, κάτω, αριστερά, δεξιά).
• | Οι κινήσεις στην προβολή 3D δεν θεωρούνται ενέργειες χωρίς δυνατότητα αναίρεσης, αλλά η τρέχουσα θέση στην προβολή 3D αποθηκεύεται σε αρχείο Sweet Home 3D όταν επιλέγετε Αρχείο> Αποθήκευση ή Αρχείο > Αποθήκευση ως....
• | Τα βέλη του πληκτρολογίου δεν έχουν το ίδιο αποτέλεσμα στον εικονικό επισκέπτη είτε υπάρχει είτε δεν υπάρχει εστίαση στο σχέδιο ή στην προβολή 3D. Όταν το σχέδιο της οικίας έχει εστίαση, τα βέλη κατεύθυνσης του πληκτρολογίου μετακινούν τον εικονικό επισκέπτη κατά τον ίδιο τρόπο όπως και τα άλλα αντικείμενα στο σχέδιο.
• | Η μετακίνηση του ποντικιού μπρος και πίσω με το αριστερό κουμπί και το πλήκτρο alt πατημένο έχει το ίδιο αποτέλεσμα με τον τροχό του ποντικιού.
• | Τίποτα δεν εμποδίζει τον εικονικό επισκέπτη από το να βρίσκεται στο εσωτερικό τοίχου ή πολύ μακριά από την οικία. Αν δεν ξέρετε που βρίσκεται ο εικονικός επισκέπτης, περιστρέψετε τον τροχό του ποντικιού με τον ενδείκτη θέσης ποντικιού στην προβολή 3D προκειμένου να επιλεγεί και να εμφανιστεί αυτόματα ο εικονικός επισκέπτης στο σχέδιο οικίας.